b'\n_START_ARTICLE_\nP\xc3\xa4hk\xc3\xa4hullu professori\n_START_SECTION_\nJuoni\n_START_PARAGRAPH_\nElokuva kertoo eritt\xc3\xa4in tukevasta, mutta viisaasta tiedemies-professori Sherman Klumpista. H\xc3\xa4n on keksim\xc3\xa4ss\xc3\xa4 hamstereille nuorennuseliksiiri\xc3\xa4 ja jos saadaan todistettua, ett\xc3\xa4 aine toimii, Klump saa apurahan. _NEWLINE_H\xc3\xa4n ihastuu oppilaitoksen uuteen naisopettaja Carla Purtyyn, mutta luulee ett\xc3\xa4 ei ulkon\xc3\xa4k\xc3\xb6ns\xc3\xa4 vuoksi saa Carlalta vastakaikua. Klump pyyt\xc3\xa4\xc3\xa4 kuitenkin Carlaa treffeille, ja p\xc3\xa4\xc3\xa4tt\xc3\xa4\xc3\xa4 samalla aloittaa laihdutuskuurin. Tapaamisiltana Sherman ja Carla menev\xc3\xa4t Scream-nimiseen ravintolaan, jossa he sy\xc3\xb6v\xc3\xa4t ja viett\xc3\xa4v\xc3\xa4t iltaa. Illan aikana ravintolassa esiintyy stand up -koomikko, joka ottaa silm\xc3\xa4tikukseen Shermanin ja keksii h\xc3\xa4nest\xc3\xa4 loukkaavia vitsej\xc3\xa4. _NEWLINE_Samana y\xc3\xb6n\xc3\xa4 Sherman kehitt\xc3\xa4\xc3\xa4 eliksiirin, joka laihduttaa h\xc3\xa4net huippukuntoon. H\xc3\xa4nest\xc3\xa4 tulee uusi henkil\xc3\xb6, Buddy Love. Tosin eliksiirin vaikutus kest\xc3\xa4\xc3\xa4 vain tietyn ajan, ja Sherman muuttuu entiseen kokoonsa. Shermanille selvi\xc3\xa4\xc3\xa4, ett\xc3\xa4 Carla on kiinnostunut Buddysta ja n\xc3\xa4in h\xc3\xa4n muuttuu takaisin laihaksi.  V\xc3\xa4hitellen selvi\xc3\xa4\xc3\xa4, ett\xc3\xa4 Buddyn roolissa oleminen alkaa riist\xc3\xa4yty\xc3\xa4 k\xc3\xa4sist\xc3\xa4. Er\xc3\xa4\xc3\xa4n\xc3\xa4 aamuna Carla saapuu Shermanin talolle, jossa on hirve\xc3\xa4 sotku. Edellisen\xc3\xa4 iltana Buddy oli pit\xc3\xa4nyt yst\xc3\xa4viens\xc3\xa4 kanssa juhlat ja nukkumisen aikana h\xc3\xa4n oli muuttunut takaisin normaaliksi Sherman Klumpiksi. Carlalle selvi\xc3\xa4\xc3\xa4, ett\xc3\xa4 Sherman on yht\xc3\xa4 lipev\xc3\xa4 naistenmies, kuin Buddykin (tosin Carla ei tied\xc3\xa4 Buddyn olevan Shermanin takana). _NEWLINE_Shermanille tulee h\xc3\xa4\xc3\xa4t\xc3\xb6ilmoitus, ja h\xc3\xa4n saa potkut ty\xc3\xb6paikastaan. Er\xc3\xa4\xc3\xa4n\xc3\xa4 iltana Sherman katsoo televisiota, jolloin Buddyn tekem\xc3\xa4 videonauha k\xc3\xa4ynnistyy, jossa h\xc3\xa4n kertoo ett\xc3\xa4 h\xc3\xa4nen pit\xc3\xa4isi juoda laihdutuseliksiiri\xc3\xa4. Samana iltana Sherman saapuu laboratorioon, ja aikoo kaataa kaikki laihdutuseliksiirit pois ja kertoa Carlalle totuuden. Sherman nauttii vahingossa laihdutuseliksiiri\xc3\xa4, ja muuttuu Buddyksi. Buddy on valmistanut suuren m\xc3\xa4\xc3\xa4r\xc3\xa4n eliksiiri\xc3\xa4 ja jos h\xc3\xa4n nauttii sen kokonaan, h\xc3\xa4n p\xc3\xa4\xc3\xa4see Shermanista eroon ikuisesti. Samana iltana on juhlat, jossa Buddyn tulee esitt\xc3\xa4\xc3\xa4 nuorennuseliksiiri. Buddyn on tarkoitus juoda eliksiiri, mutta h\xc3\xa4n ei ehdi, ja n\xc3\xa4in muuttuu Shermaniksi ja kaikille selvi\xc3\xa4\xc3\xa4 totuus. Loppujen lopuksi Sherman saa apurahan.'